18. јул 2010. NJU HEJVEN, 18. jula 2010. (Beta-AP) - Likovni stručnjaci američkoog univerziteta Jejl utvrdili su da je jedna slika u vlasništvu univerziteta rad istaknutog španskog baroknog majstora Dijega Velaskeza.

Eksperti su nedavno počeli da pregledaju kompletnu umetničku zbirku pošto se priprema proširenje i renoviranje likovne galerije univerziteta i tada su pronašli sliku na kojoj je autor prikazao svetu Anu koja uči devicu Mariju da čita.

Sliku, ranije pripisivanu nepoznatom španskom umetniku iz 17. veka, Jejlu su 1925. poklonila dva brata iz Nju Hejvena, u državi Konetikat.

Platno je već tada bilo staro više od 300 godina i loše očuvano.

Slika je sada, posle šest godina istraživanja, pripisana Velaskezu (1559-1660), dvorskom slikaru španskog kralja Filipa Četvrtog čija su najbrojnija dela u kolekciji muzeja Prado u Madridu.

„Nepoznata Velaskezovala slika na Jejlu" Новинска агенција Бета, 18. јул 2010. (српски)